
Ehituslubade ja kirjalike nõusolekute väljastamine

1. ASJAOLUD JA MENETLUSE KÄIK

Läbivaatamiseks laekusid ehitiste omanikult ehituslubade taotlused Tiigi tn 9a krundile helikopteriangaari püstitamiseks, helikopteri maandumisplatsi ja kütusemahuti ehitamiseks ning kirjalike nõusolekute taotlused elektrikaabelliini 0,4kv ja drenaažitorustiku ehitamiseks koos seadusega ettenähtud korras kooskõlastatud ehitusprojektiga ning riigilõivu maksekorraldusega

Ehitusprojekti on kooskõlastanud:                                                                                                  1.17.03.2010 Lennuamet, kiri nr 4.6-7/10/544-2, märkustega:                                                                        1.1. maandumisala (10*10m) märgistus minimaalselt 0,3 m laiuse pideva valge joonega;                            1.2. kopteriväljaku valge tähismärgistuse „H“ kõrgus 3 m, laius 1,8m, joonte laius 0,4m,                             1.3. peerimeetri süvistulede värv kollane.                                                                                       2.15.03.2010 Keskkonnaamet, kiri nr V 6-6/12491-2. Oma kirjas Keskkonnaamet juhis tähelepanu, et projektiga ettenähtud naftasaaduse hoidmisehitis vastavalt Vabariigi valitsuse 16.05.2010 määrusele nr 172 kuulub keskmisele hoidmisehitisele alla ning seepärast projekti rakendamisel tuleb arvesse võtta nimetatud määruses  keskmisele hoidmisehitisele esitatud nõuded.                                                              3. 12.03.2010 Siseministeerium, kiri nr 7-5/1813, märkustega:                                                                3.1. Joonistel ja seletuskirjas ei ole määratud tarindite keskkonnaklassid;                                                3.2. Betooni külmakindluse klass on määramata.                                                                                         4. 22.04.2010 Arhitektuuri- ja Linnaplaneerimise Ameti peaarhitekt, kiri nr 1-12/696, märkusega esitada projekteeritavate välisvõrkude ehitusprojektid. Projektide koosseis peab vastama projekteerimistingimuste punktis 3.5.2 toodud nõuetele. Projektid kooskõlastada vastavate võrguvaldajatega.                                                                                                                                       Ida-Eesti Päästekeskuse inseneride büroo 29.03.2010 kiitis ehitusprojekti heaks märkuseta.             Loetletud märkused ei saa olla aluseks ehituslubade ja kirjalike nõusolekute väljastamisest keeldumise otsuse tegemiseks.
2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks;
2.3. Narva Linnavolikogu 29. mai 2003. a määruse nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine",                                          2.4. Ehitusseaduse § 15 lõike 1 punkti 2 kohaselt väikeehitis ehitusseaduse tähenduses on olemasolevate ehitiste teenindamiseks vajalik rajatis, mis ühendatakse võrguettevõtjale elektrituruseaduse tähenduses kuuluva elektriliini või sellega liituva ehitisega, gaasiettevõtjale maagaasiseaduse tähenduses kuuluva gaasivõrguga, vee-ettevõtjale ühisveevärgi ja -kanalisatsiooni seaduse tähenduses kuuluva liitumispunktiga või sideettevõtjale elektroonilise side seaduse tähenduses kuuluva liinirajatisega.                                                                                                          2.5.   Ehitusseaduse § 16 lõike 1 punkti 1 kohaselt kohaliku omavalitsuse kirjalik nõusolek on nõutav , kui ehitatakse väikeehitist                                                                                                                                                                                                                                                                                                                                                                                                                                                       2.6. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.                                                               2.7. Ehitusseaduse § 24 lõike 2 kohaselt kui ehitusloa taotlemisel esitatud dokumendid on puudulikud, võimaldab ehitusloa väljastaja ehitusloa taotlejal puudused kõrvaldada, määrates selleks taotlejale tähtaja, mis ei või olla lühem kui viis tööpäeva.                                                           
3. OTSUS

 3.1 Väljastada ehitusload Tiigi tn 9a helikopteri angaari püstitamiseks ning helikopteri maandumisplatsi ja kütusemahuti ehitamiseks;
3.2. Väljastada kirjalikud nõusolekud Tiigi tn 9a elektrikaabli ning drenaažitorustiku ehitamiseks;

3.3. Kohustada Tiigi tn 9a krundi omaniku koos ehitamise alustamise teatisega esitada ehituloa väljastajale punktis 1 toodud märkuste alusel parandatud ehitusprojekt
4. RAKENDUSSÄTTED

4.1. Käesolev korraldus jõustub seadusega ettenähtud korras.

 4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

Tarmo Tammiste
Linnapea                                                                                               Ants Liimets

                                                                                     
                  linnasekretär
